# Delegering av budsjettdisponeringsmyndighet for vedtak om utbetalinger etter jordlova og skogbrukslova i xxx kommune

## Delegering av myndighet

I delegeringsreglement for xxx kommune, vedtatt av kommunestyret xxx, har kommunestyret delegert myndighet til kommunedirektøren til å fatte vedtak etter jordlova og skogbrukslova med tilhørende forskrifter.

Kommunedirektøren har i eget dokument xxx (henvisning til saksnr. i arkivet) delegert denne myndigheten videre til xxx (enhetsleder/virksomhetsleder), som igjen har delegert myndigheten xxx (henvisning til saksnr. i arkivet) videre til xxx (landbrukssjef og/eller skog-/jordbrukssjef).

## Budsjettdisponeringsmyndighet

Alle disposisjoner som medfører økonomiske forpliktelser for kommunen, skal godkjennes av en ansatt som har budsjettdisponeringsmyndighet.

Person som skal godkjenne vedtak om tilskudd etter jordlova eller skogbrukslova med tilhørende forskrifter, må ha fått delegert budsjettdisponeringsmyndighet fra xxx (virksomhetsleder/enhetsleder), jf. reglementet for økonomistyring i staten. Slik myndighet blir gitt i dette dokumentet.

## Godkjenning av utbetaling og vedtak

Ethvert vedtak som utløser utbetaling av tilskudd, skal godkjennes av den som har delegert budsjettdisponeringsmyndighet for ordningen, og vedkommende skal kontrollere at den er riktig i henhold til de retningslinjer som foreligger for ordningen.

Før en ansatt med budsjettdisponeringsmyndighet godkjenner, skal vedkommende:

a) påse at det er hjemmel for disposisjonen i stortingsvedtak, tildelingsbrev eller andre vedtak, og at disposisjonen ellers er i overensstemmelse med gjeldende lover og regler

b) påse at det er budsjettmessig dekning for utbetalingen

c) påse at disposisjonen er økonomisk forsvarlig

For tilskuddsordningene i landbruket (herunder skogfond), blir vedtaksbrev generert i fagsystemet samtidig med at utbetalingen godkjennes. Personen som har budsjettdisponeringsmyndighet, godkjenner vedtak og utbetaling i én og samme operasjon.

## Krav til utøvelse av budsjettdisponeringsmyndighet

* Den som har budsjettdisponeringsmyndighet, kan ikke godkjenne godtgjørelser eller andre utbetalinger til seg selv.
* Registrering og endring av opplysninger om betalingsmottakere skal utføres av andre enn den som utøver budsjettdisponeringen.

## Myndighetsområde/hjemmel

### Jordbruksordningene under jordlova

Etter

* Forskrift om tilskot til avløysing ved sjukdom og fødsel mv.
* Forskrift om produksjonstilskudd og avløsertilskudd i jordbruket
* Forskrift om tilskudd til spesielle miljøtiltak i jordbruket
* Forskrift om regionale miljøtilskudd i jordbruket, Vestfold og Telemark
* Forskrift om tilskudd til drenering av jordbruksjord
* Forskrift om tilskudd til tiltak i beiteområder
* Forskrift om tilskudd til tiltak i Utvalgte kulturlandskap i jordbruket og verdensarvområder

### Skogbruksordningene under skogbrukslova

Etter

* Forskrift om skogfond o.a.
* Forskrift om tilskudd til nærings- og miljøtiltak i skogbruket

For utfyllende informasjon- se «Reglement for økonomistyring i staten», «Bestemmelser om økonomistyring i staten» og årlig tildelingsbrev fra Statsforvalteren.

# Delegerte budsjettdisponeringsmyndigheter

|  |  |  |
| --- | --- | --- |
| Navn | Avdeling/enhet | Ordning/forskrift |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

 Sted/dato Underskrift enhetsleder